CELEX: 31996R0788
Language: et
Date: 1996-04-22 00:00:00
Title: Nõukogu määrus (EÜ) nr 788/96, 22. aprill 1996, liikmesriikide akvakultuuritoodangu statistika esitamise kohta

Tähtis õiguslik teade

|

31996R0788

Euroopa Liidu Teataja L 108 , 01/05/1996 Lk 0001 - 0007

		Nõukogu määrus (EÜ) nr 788/96,22. aprill 1996,liikmesriikide akvakultuuritoodangu statistika esitamise kohtaEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 43,võttes arvesse komisjoni ettepanekut,võttes arvesse Euroopa Parlamendi arvamust [1]ning arvestades, et:akvakultuur on üks kalamajanduse kiirelt arenev sektor, mis võib traditsioonilise kalastuse piiratud pakkumist täiendada;akvakultuuritoodangut tuleb jälgida ja rahuldavate turustustingimuste tagamiseks vajaduse korral kontrollida;akvakultuuri mõju regionaalarengule ja keskkonnale toob enesega kaasa kasvava vajaduse esitada kõnealuse sektori arengu jälgimiseks vajalikku statistikat;statistikat akvakultuurisektori toodangu kohta nõuab samuti ühenduse kalamajandusalase struktuuripoliitika rakendamine;kavandatavaid eesmärke võib saavutada üksnes sellise ühenduse õigusakti põhjal, mis annab komisjonile loa koordineerida statistilise teabe vajalikku ühtlustamist ühenduse tasandil, samas kui liikmesriigid vastutavad eelkõige akvakultuuritoodangu statistika kogumise ja kõnealuse statistika usaldusväärsuse parandamiseks ja kontrollimiseks vajaliku infrastruktuuri eest;praeguste siseriiklike ja rahvusvaheliste kohustuste täitmiseks loodud olemasolevate riiklike statistikate alusel väljaarendatav asjakohane ühenduse akvakultuuritoodangu statistika erimeetod nõuab eriti tihedat koostööd komisjoni ja liikmesriikide vahel, eelkõige otsusega 72/279/EMÜ [2] moodustatud alalise põllumajandusstatistika komitees,ON VASTU VÕTNUD KÄESOLEVA MÄÄRUSE:Artikkel 1ÜldsättedIga liikmesriik esitab komisjonile igal aastal kõnealuse liikmesriigi kõikide vete akvakultuuritoodangu statistika.Artikkel 2Andmete esitamineLiikmesriigid edastavad komisjonile artiklis 1 nimetatud andmed I lisas kirjeldatud vormis selle kalendriaasta lõpule järgneva üheksa kuu jooksul, millele andmed viitavad, ning samuti liikmesriikide statistika konfidentsiaalsust käsitlevate siseriiklike õigusaktide või tavade kohaselt salajaseks kuulutatud andmed vastavalt nõukogu 11. juuni 1990. aasta määrusele (Euratom, EMÜ) nr 1588/90 konfidentsiaalsete statistiliste andmete Euroopa Ühenduste Statistikaametile edastamise kohta [3].Andmed võib esitada magnetkandjal või mõnel muul I lisas kirjeldamata viisil, kui liikmesriik ja komisjon (Eurostat) on sellise esitamise osas kokkuleppele jõudnud.Komisjon (Eurostat) annab käesoleva määruse kohaselt esitatud andmed liikmesriikide käsutusse, rakendades seejuures statistika konfidentsiaalsuse tagamiseks vajalikke meetmeid.Artikkel 3MõistedAndmete esitamisel kasutatavad mõisted on toodud II lisas. Kui siseriiklik tava või haldusmenetlus ei võimalda nende määratluste ranget järgimist, esitab asjaomane liikmesriik komisjonile (Eurostatile) kasutatavad mõisted.Artikkel 4Andmete kogumineAkvakultuuritoodangu põhielementide kohta andmete saamiseks võib liikmesriik kasutada valikvaatlust või muid asjakohaseid allikaid; muid elemente võib hinnata.Kui liikmesriigi aastane kogutoodang on alla 1000 tonni, võib ta esitada kogutoodangu kohta hinnanguid.Iga liikmesriik arvestab eraldi III lisas loetletud liike. Selliste liikide toodangut, mis eraldi võetuna ei ületa 1000 tonni ja moodustab kaalult maksimaalselt 10 % kogutoodangust, võib hinnata ja kokku liita.Artikkel 5Üleminekuperiood ja erandid1. Kui liikmesriik ei suuda täita käesoleva määruse nõudeid, võib komisjon määrata maksimaalselt kuni kolme aasta pikkuse üleminekuperioodi alates käesoleva määruse jõustumiskuupäevast; selle aja jooksul tuleb lõpetada käesoleva määruse täielik rakendamine.Selle üleminekuperioodi jooksul võib teha ajutisi erandeid, mis vabastavad liikmesriigi käesoleva määruse kohaldamisest. Komisjon teatab kõigile liikmesriikidele selliste erandite üksikasjadest.2. Kui akvakultuuri teatava sektori kaasaarvamine põhjustab riigi ametiasutustele raskusi, mis ei ole võrreldavad kõnealuse sektori tähtsusega asjaomases liikmesriigis, võib teha artiklis 7 ettenähtud korras erandi, mis lubab asjaomasel liikmesriigil jätta kõnealust sektorit käsitlevad andmed esitatavatest andmehulgast välja.3. Lõike 2 kohaselt tehtavad erandid kehtivad maksimaalselt kolm aastat; nende kehtivust võib siiski pikendada järgmisteks kolmeaastasteks perioodideks. Pikendamispalve esitamisel edastab liikmesriik komisjonile valikvaatluse tulemused, mis näitavad käesoleva määruse kohaldamisel esinenud probleeme. Palve suhtes kohaldatakse siis artiklis 7 ettenähtud menetlust.Artikkel 6KomiteeKäesoleva määruse rakendamise korra, sealhulgas muutused I lisas olevas andmeedastuse vormis, II lisas olevates mõistetes ja III lisas olevas liikide nimekirjas sätestab komisjon pärast konsulteerimist alalise põllumajandusstatistika komiteega artiklis 7 ettenähtud korras.Artikkel 7Menetlus1. Kui tuleb järgida käesolevas artiklis sätestatud menetlust, esitab eesistuja asja kas omal algatusel või liikmesriigi esindaja taotlusel alalisele põllumajandusstatistika komiteele (edaspidi "komitee").2. Võetavate meetmete eelnõu esitab komiteele komisjoni esindaja. Tähtaja jooksul, mille määrab eesistuja lähtuvalt küsimuse kiireloomulisusest, esitab komitee eelnõu kohta oma arvamuse. Arvamus esitatakse sellise häälteenamusega, nagu on sätestatud asutamislepingu artikli 148 lõikes 2 nõukogu otsuste vastuvõtmiseks komisjoni ettepaneku põhjal. Liikmesriikide esindajate hääli komitees arvestatakse nimetatud artiklis sätestatud viisil. Eesistuja ei hääleta.3. Komisjon võtab meetmed vastu ning neid kohaldatakse viivitamata. Kui meetmed ei ole komitee arvamusega kooskõlas, teatab komisjon sellest viivitamata nõukogule. Sellisel juhul:- lükkab komisjon vastuvõetud meetmete kohaldamise edasi kahe kuu võrra alates kõnealusest teatamisest,- eelmises lõigus osutatud tähtaja jooksul võib nõukogu kvalifitseeritud häälteenamusega teha teistsuguse otsuse.Artikkel 8LõppsättedKäesolev määrus jõustub järgmisel päeval pärast avaldamist Euroopa Ühenduste Teatajas.Käesolevat määrust kohaldatakse alates 1. jaanuarist 1996.Käesolev määrus on tervikuna siduv ja vahetult kohaldatav kõikides liikmesriikides.Brüssel, 22. aprill 1996Nõukogu nimeleesistujaW. Luchetti[1] Arvamus on esitatud 27. märtsil 1996 (Euroopa Ühenduste Teatajas seni avaldamata).[2] EÜT L 179, 7.8.1972, lk 1.[3] EÜT L 151, 15.6.1990, lk 1.--------------------------------------------------I LISAAkvakultuuri toodetud kalade, koorikloomade, limuste ja merevetikate kogus+++++ TIFF +++++--------------------------------------------------II LISAMõistedKäesolevas määruses kasutatakse järgmiseid mõisteid:- Akvakultuur – veeorganismide, sealhulgas kalade, limuste, koorikloomade ja veetaimede kasvatamine. Kasvatamine eeldab toodangu suurendamise eesmärgil toimuvat teatavat sekkumisest kasvamisprotsessi nagu korrapärast varude täiendamist, toitmist ja kaitsmist röövloomade eest. Kasvatamine eeldab samuti kasvatatava kalavaru kuulumist era- või äriühingu omandisse või lepingulistest korraldustest tulenevaid õigusi kasvatatavale kalavarule. Statistika eesmärgil käsitletakse veeorganisme, mille püüab neid kogu kasvatamisperioodi ajal omanud füüsiline või juriidiline isik, akvakultuuri valdkonda kuuluvatena, samas kui veeorganisme, mida üldsus kasutab asjakohase loaga või ilma selleta ühisomandisse kuuluva varana, käsitletakse kalastuse valdkonda kuuluvatena.- Magevesi – jõgede, ojade, järvede, tiikide, mahutite ja muude ruumiliselt piiritletud alade vesi, mille soolsus on pidevalt väga väike.- Muud veed – veed, mille soolsus ei ole aasta ringi väga väike. Soolsus võib olla pidevalt kõrge (nt merevesi) või see võib olla perioodiliselt muutuv (nt hoovuste või aastaaegadega seotud mõjud).- Merevesi – vesi, mille soolsus on kõrge ja mis oluliselt ei muutu.- Riimvesi – vesi, mille soolsus on tuntav, kuid ei ole pidevalt kõrgel tasemel. Soolsus võib oluliselt muutuda mage- või merevee juurdevoolu tõttu.- Akvakultuuritoodang – lõpptarbimiseks mõeldud toodang, mille tootmisel kasutatakse ulatuslikku või tõhusat tehnikat, samuti veetaimede tootmist tööstuslikul otstarbel. Arvesse ei võeta kalahaudejaama toodangut või tooteid, mida kasutatakse akvakultuuritootmises edasi. Loomsete toodete osas tuleb toodang registreerida eluskaalu tonnides ja veetaimede osas kaaluna märjalt.--------------------------------------------------III LISAAkvakultuuritooted, mille kohta tuleb edastada toodangu statistikan.c.a = non compris ailleursm. n. = mujal nimetamataEestikeelne nimetus | Prantsuskeelne nimetus | Teaduslik nimetus | ISO kolmetäheline kood |KALAValgeamuur | Carpe herbivore | Ctenopharyngodon idella | FCG |Sasaan | Carpe commune | Cyprinus carpio | FCP |Harilik haug | Grand brochet | Esox lucius | FPI |Jämepea | Carpe à grosse tête | Hypophthalmichthyes nobilis | BIC |Pakslaup | Carpe argentée | Hypophthalmichthys molitrix | SVC |Mageveekalad m.n. | Poissons d'eau douce n.c.a | Osteichthyes | FRF |Särjed | Gardons | Rutilus spp. | FRX |Linask | Tanche | Tinca tinca | FTE |Kirevahvenlased m.n. | Tilapias n.c.a | Oreochromis spp. | TLP |Angersäga | Poissons-chats d'Afrique | Clarius gariepinus | CLZ |Kass-säga | Poisson-chat d'Amérique | Ictalurus melas | ITM |Harilik säga | Silure glane | Siluris glanis | SOM |Tuurlased m.n. | Esturgeons n.c.a | Acipenseridae | STU |Harilik angerjas | Anguille d'Europe | Anguilla anguilla | ELE |Siiad m.n. | Corégones n.c.a | Coregonus n.e.i. | WHF |Kisutš | Saumon coho | Oncorhynchus kisutch | COH |Vikerforell | Truite arc-en-ciel | Oncorhynchus mykiss | TRR |Idalõhed m.n. | Saumons du Pacifique n.c.a | Oncorhynchus spp. | ORC |Lõhe | Saumon de l'Atlantique | Salmo salar | SAL |Lõhed m.n. | Truites n.c.a | Salmo spp. | TRO |Meriforell | Truite de mer | Salmo trutta | TRS |Arktika paalia | Omble chevalier | Salvelinus alpinus | ACH |Ameerika paalia | Omble de fontaine | Salvelinus fontinalis | SVF |Paaliad m.n. | Ombles n.c.a | Salvelinus spp. | CHR |Harilik kammeljas | Turbot commun | Psetta maxima | TUR |Merikeel | Sole commune | Solea vulgaris | SOL |Tursk | Cabillaud | Gadus morhua | COD |Kiviahvenlane | Bar | Dicentrarchus labrax | BSS |Merikogerlased m.n. | Dorades n.c.a | Sparidae | SBX |Kuld-merikoger | Dorade royale | Sparus auratus | SBG |Harilik kefaal | Mulet cabot | Mugil cephalus | MUF |Kefaallased m.n. | Muges n.c.a | Mugilidae | MUL |Merevaik-seriool | Sériole | Seriola dumerili | AMB |Harilik tuun | Thon rouge | Thunnus thynnus | BFT |KOORIKLOOMADJõevähid | Ecrevisses | Astacus spp., Cambarus spp. | AYS |Krevetlane | Crevette géante | Macrobrachium rosenbergii | PRF |Jaapani viburhännak | Crevette kuruma | Penaeus japonicus | KUP |Jõevähklane | Écrevisse rouge des marais | Procambarus clarkii | RCW |Roosa ämblikkrabi | Araignée de mer | Maja squinado | SCR |Langustid m.n. | Langoustes n.c.a | Palinurus spp. | CRW |Krevett | Bouquet commun | Palaemon serratus | CPR |Viburhännaklane | Crevette géante tigrée | Penaeus monodon | GIT |Signaalvähk | … | Pacifastacus leninsculus | PCL |LIMUSEDSuur hiidauster | Huître creuse japonaise | Crassostrea gigas | OYG |Hiidaustrid | Huîtres creuses | Crassostrea spp. | OYC |Söödav auster | Huître plate | Ostrea edulis | OYF |Söödav rannakarp | Moule commune | Mytilus edulis | MUS |Vahemere rannakarp | Moule méditerranéenne | Mytilus galloprovincialis | MSM |Ebakammkarp | Vanneau | Chlamys opercularis | QSC |Kammkarp | Coquille Saint-Jacques | Pecten maximus | SCE |Söödav südakarp | Coque | Cardium edule | COC |Veenuskarplane | Palourde | Ruditapes decussatus | CTG |Veenuskarplane | Palourde japonaise | Ruditapes philippinarum | CLJ |Veenuskarplased | Clovisses n.c.a | Tapes spp. | TPS |Veenuskarplased | Praires | Veneridae | CLV |Seepia | Seiche | Sepia officinalis | CTC |Harilik ebaveenuskarp | Praire | Mercenaria mercenaria | CLH |MEREVETIKADLehtadru m.n. | Wakame n.c.a | Undaria spp. | UDS |--------------------------------------------------